วันอาทิตย์ที่ 3 ตุลาคม 2564
“ชัยวุฒิ” ตรวจเยี่ยมน้ำท่วมอ่างทอง-สิงห์บุรี ย้ำรัฐวางแนวทางลดผลกระทบระยะยาว
“ชัยวุฒิ” ตรวจเยี่ยมน้ำท่วมอ่างทอง-สิงห์บุรี ย้ำรัฐวางแนวทางลดผลกระทบระยะยาว
“ชัยวุฒิ”รมว.ดีอีเอสตรวจเยี่ยมสถานการณ์น้ำท่วมจ.อ่างทอง-สิงห์บุรีให้กำลังใจและความช่วยเหลือเบื้องต้นรวมกว่า4,000หลังคาเรือนย้ำรัฐบาลเตรียมแนวทางและงบประมาณเยียวยาอีกทั้งผลักดันโครงการลดผลกระทบจากอุทกภัยให้กับประชาชนในระยะยาว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(3ต.ค. 64)ได้เดินทางไปตรวจเยี่ยมพื้นที่อ.ป่าโมกจ.อ่างทองโดยมีนายวีรศักดิ์วิจิตร์แสงศรีผู้ว่าราชการจังหวัดร่วมติดตามสถานการณ์น้ำท่วม
หลังจากนั้นได้เดินทางไปยังจังหวัดสิงห์บุรีเพื่อติดตามสถานการณ์น้ำท่วมในพื้นที่ซึ่งมีนายชัยชาญสิทธิวิรัชธรรมผู้ว่าราชการจังหวัดสิงห์บุรีให้การต้อนรับและร่วมติดตามสถานการณ์ด้วย
สำหรับการลงพื้นที่ในครั้งนี้เป็นไปตามข้อสั่งการของพลเอกประยุทธ์จันทร์โอชาที่มีความห่วงใยประชาชนจึงได้มอบหมายให้รัฐมนตรีทุกคนเป็นตัวแทนรัฐบาลลงพื้นที่เยี่ยมเยียนช่วยเหลือพี่น้องประชาชนรับรู้ความเดือดร้อนของประชาชนผู้ประสบภัยติดตามการดูแลแก้ไขปัญหาให้สอดคล้องกับความต้องการของคนในพื้นที่และตรวจตราดูพื้นที่น้ำท่วมเพื่อหารือแนวทางกับผู้ว่าราชการจังหวัดในการตรวจสอบและช่วยเหลือการเยียวยาผู้ประสบภัย
“ในส่วนของจ.อ่างทองได้รับรายงานจากผู้ว่าฯวีรศักดิ์ว่าที่ป่าโมกมีชาวบ้านกว่า1000หลังคาเรือนริมแม่น้ำถูกน้ำท่วมหมดเลยก็ต้องมีการเยียวยาช่วยเหลือต่อไปและยังมีพื้นที่การเกษตรเสียหายหลายพื้นชาวนาก็ไม่ได้เกี่ยวข้าวไม่มีรายได้กันก็คงเป็นหน้าที่ของพวกเราต้องมาเยียวยาช่วยเหลือประชาชนต่อไป”นายชัยวุฒิกล่าว
ทั้งนี้จากการตรวจเยี่ยมพื้นที่พบว่าจ.อ่างทองเป็นพื้นที่ริมตลิ่งตลอดแนวดังนั้นถ้ามีโครงการสร้างเขื่อนระบบป้องกันน้ำท่วมได้ในชุมชนต่างๆก็จะช่วยลดผลกระทบให้กับประชาชนได้ซึ่งทางรัฐบาลก็คงมีการเร่งรัดติดตามงบประมาณต่อไปให้กับทางจังหวัด
ขณะที่ในการลงตรวจเยี่ยมพื้นที่จ.สิงห์บุรีได้เดินทางไปติดตามสถานการณ์น้ำท่วมและมอบถุงยังชีพให้กับประชาชนที่เดือดร้อนจากน้ำท่วมรวม3,330หลังคาเรือน
“วันนี้ทุกภาคส่วนที่เกี่ยวข้องช่วยกันลงมาดูแลพี่น้องประชาชนถ้ามีโครงการอะไรที่จะช่วยได้หรือประชาชนในพื้นที่ต้องการการเยียวยาช่วยเหลืออย่างไรช่วยกันรวบรวมข้อมูลส่งมาให้รัฐบาลเชื่อว่ารัฐบาลเข้าใจและพร้อมที่จะดูแลโดยตลอดอยู่แล้วเช่นเดียวกับในทุกสถานการณ์ความเดือดร้อนที่ผ่านมา”นายชัยวุฒิกล่าว
ทั้งนี้จากการลงพื้นที่ของทั้งสองจังหวัดพบว่าพื้นที่ที่ได้รับความเสียหายจากอุทกภัยเป็นพื้นที่ทำนาทำการเกษตรจึงส่งผลให้เกษตรกรขาดรายได้จากพืชผลที่เสียหายและเก็บเกี่ยวไม่ได้ซึ่งรัฐบาลก็จะดำเนินการช่วยเหลือส่วนเรื่องการแก้ไขปัญหาเรื่องที่อยู่อาศัยกำนันผู้ใหญ่บ้านในพื้นที่จะช่วยประสานเข้ามาเพื่อให้มีงบประมาณมาช่วยเหลือให้เร็วที่สุด
นอกจากนี้รายงานการพยากรณ์อากาศของกรมอุตุนิยมวิทยาพบว่าวันที่8-9ต.ค.นี้จะมีการก่อตัวของพายุที่ฟิลิปปินส์อาจส่งผลต่อประเทศไทยอาจทำให้มีฝนตกหนักในช่วงปลายสัปดาห์หน้าจึงต้องเร่งเตือนประชาชนให้ระมัดระวังเพราะอาจมีน้ำท่วมขึ้นสูงในบางพื้นที่
นายชัยวุฒิกล่าวว่ากระทรวงดิจิทัลฯให้ความสำคัญกับการแจ้งเตือนประชาชนในพื้นที่เสี่ยงให้รับรู้สถานการณ์น้ำเพื่อป้องกันให้เกิดความสูญเสียน้อยที่สุดกับประชาชนโดยสั่งการผ่านกรมอุตุนิยมวิทยาซึ่งเป็นหน่วยงานในสังกัดให้ติดตามประเมินสถานการณ์อย่างใกล้ชิดเพื่อเชื่อมโยงข้อมูลแจ้งเตือนภัยระดับต่างๆผ่านเครือข่ายกองอำนวยการน้ำแห่งชาติ(กอนช.)ภาคส่วนที่เกี่ยวข้องรวมถึงประชาชนในพื้นที่เสี่ยงภัยพิบัติน้ำท่วมได้อย่างทันการณ์รวมทั้งสั่งการหน่วยงานใต้สังกัดในพื้นที่ให้ประสานความช่วยเหลือต่างๆให้ทันท่วงทีเพื่อบรรเทาความเดือดร้อนให้ประชาชน
***********